VAIKŲ ŽAIDIMO AIKŠTELĖS RANGOS DARBAI VALERAVOS K. 
GAUTI KLAUSIMAI SU ATSAKYMAIS
ATSAKYMAI Į TIEKĖJŲ PAKLAUSIMUS NR. 1. 
1. Klausimas. "Gaminį sudaro: čiuožykla, alpinizmo sienelė, keturios platformos, tinklinės užlipimo kopėtėlės, vamzdinė čiuožykla, plieninės užlipimo kopėtėlės, vertikali tinklinė laipynė, vamzdinis tiltelis, tinklinis balansavimo tinklelis." Jūsų pateiktoje vizualizacijoje vamzdinės čiuožyklos nėra. Ar ji turi būti?
1. Atsakymas. 
Vadovautis 20.1 papunktyje nurodytu aprašymu, vizualizacija pateikta tik kaip pavyzdys. 
Techninės specifikacijos 10 punkte yra nurodyta „Visi šioje specifikacijoje pateikti vaizdai (iliustracijos, fotonuotraukos) yra skirti tik iliustruoti tekstą kaip vizualiniai pavyzdžiai, parenkant konkrečius gaminius, galimi kitokie, pagrindinius techninius reikalavimus atitinkantys, panašios (į pateiktus vizualiniuose pavyzdžiuose) išvaizdos analogiški gaminiai. Jeigu nurodomas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytajam.“
2. Klausimas. "Gaminio matmenys: 7600 x 3850 x 3730 mm (ilgis/plotis/aukštis) (nuokrypis +/- 100 mm), maksimalus kritimo aukštis 2000 mm (nuokrypis +/- 100 mm), Preliminari gaminio saugos zona: 10950 x 7130 mm (53,9 m2) (nuokrypis +/- 100 mm)". Jūsų leidžiama matmenų paklaida sudaro 10 cm, arba 1,3 procento, tai yra pasityčiojimas iš viešųjų pirkimų įstatymo. Siūlome padidinti paklaidą bent iki 5 procentu.
2. Atsakymas.  
Teikiamas patikslinimas - „Gaminio matmenys: 7600 x3850 x 3730 mm (galimas nuokrypis +/- 400 mm), maksimalus kritimo aukštis 2000 mm (galimas nuokrypis +/- 100 mm, tačiau turi atitikti maksimalius įrenginiui taikomus saugaus kritimo aukščiui reikalavimus), preliminari gaminio saugos zona: 10950 x 7130 mm (53,9 m2) (galimas nuokrypis +/- 400 mm, tačiau turi atitikti minimalius įrenginiui taikomus saugos zonų reikalavimus)".
3. Klausimas. Aikštelėje yra numatytas betoninis lauko stalo teniso stalas. Tai yra stacionari kūno rengybos įranga. Pagal normos HN131:2023 redakcija: "Žaidimų aikštelės turi būti įrengtos ne arčiau kaip 10 m nuo buitinių atliekų ir antrinių žaliavų surinkimo konteinerių aikštelių, gatvių, transporto priemonių stovėjimo aikštelių ir ne arčiau kaip 15 m atstumu nuo automobilių saugyklų ištraukiamosios vėdinimo sistemos angų. Tarp žaidimų aikštelių įrangos ir stacionariosios kūno rengybos lauko įrangos, riedlenčių parko, kitos sporto įrangos turi būti numatytas ne mažesnis kaip 10 m atstumas arba žaidimų aikštelė nuo stacionariosios kūno rengybos lauko įrangos, riedlenčių parko, kitos sporto įrangos zonos turi būti atitverta tvora ar gyvatvore. Atstumas matuojamas nuo žaidimų aikštelės įrangos, esančios arčiausiai šiame punkte nurodytų objektų, atsitrenkimo zonos krašto. " Ar teniso stalas įrengiamas ant plytelių dangos aikštelės ar šalia? Ar yra galimybė išlaikyti 10 m atstumą nuo žaidimų įrangos?
3. Atsakymas. 
Lauko stalo teniso stalas yra numatytas įrengti atskirai nuo vaikų žaidimo aikštelės. Tikslią įrenginio vietą  sklype derinti su Užsakovu. 
Vadovautis aktualiais teisės aktais - pagal normos HN131:2023 redakciją: "Žaidimų aikštelės turi būti įrengtos ne arčiau kaip 10 m nuo buitinių atliekų ir antrinių žaliavų surinkimo konteinerių aikštelių, gatvių, transporto priemonių stovėjimo aikštelių ir ne arčiau kaip 15 m atstumu nuo automobilių saugyklų ištraukiamosios vėdinimo sistemos angų. Tarp žaidimų aikštelių įrangos ir stacionariosios kūno rengybos lauko įrangos, riedlenčių parko, kitos sporto įrangos turi būti numatytas ne mažesnis kaip 10 m atstumas arba žaidimų aikštelė nuo stacionariosios kūno rengybos lauko įrangos, riedlenčių parko, kitos sporto įrangos zonos turi būti atitverta tvora ar gyvatvore. Atstumas matuojamas nuo žaidimų aikštelės įrangos, esančios arčiausiai šiame punkte nurodytų objektų, atsitrenkimo zonos krašto."

